
DISPUTATIO  MEDICA 


INAUGURAL1S, 

DE 

« 

STRICTURIS  IN  URETHRA. 


AUCTORE  SAMUELE  TUCKER. 


Res,  de  qua  in  hocce  tentamine  scripturus 
sum,  multiplex  est.  Urethrae  enim  Strictu¬ 
rarum  plura  sunt  genera  et  medendi  rationes, 
quae  propositae  fuerunt,  multum  inter  se 
differunt.  Cogitanti  autem  de  quo  morbo, 
Tentaminis  Inauguralis  causa,  scriberem, 
mihi  visum  est  deligere  hoc  vitium,  de  quo 
Medicorum  opiniones  tantum  inter  se  dis¬ 
crepant,  ut  melius  scirem  quid  quisque  cla¬ 
rissimus  de  eodem  sentiat.  In  animo  est 
igitur  res  (quantum  judicare  queo)  praeci- 

puas  breviter  proferre,  quas  in  eorum  libris 
repererim,  qui  de  hoc  vitio  disseruerunt. 
Principio  autem  de  Urethrae  fabrica,  de 
Stricturarum  natura,  deque  earum  generibus, 
pauca  dicturus  sum :  dein  de  mali  indiciis, 
tum  quae  in  parte  laboranti,  tum  quae  in  toto 
corpore  conspiciuntur,  postea  de  ejusdem 
causis,  deque  sequelis,  postremo  de  meden¬ 
di  rationibus  breviter  disserere  cogito.  Ne- 
cesse  est  ut  vera  Urethrae  fabrica  ante  com¬ 
periatur,  quam  de  Stricturae  natura  statuere 
fas  sit.  De  ejus  fabrica  tamen  minime  inter 
Anatomicos  constat.  In  eo  maxime  diffe¬ 
runt,  quod  alii  credunt  Urethram  musculo¬ 
sam  esse,  vel  saltem  potestatem  se  contrahen¬ 
di  et  relaxandi  habere,  qualis  musculis  con¬ 
tingit.  Alii  contra  arbitrantur  eum  canalem 
e  membrana  compositum  esse  ejus  generis, 
ut  a  vi  distendente  dilatetur,  dein,  hac  vi  re¬ 
mota,  renitatur  et  in  pristinam  molem  re¬ 
deat.  Utrique  opinioni  non  desunt  argu¬ 
menta,  quae  probabilia  videntur, — mihi  vero 
prior  magis  placet,  propterea  quod  plura 
phaenomena  sunt  tum  in  corpore  sanitate 

utente,  tum  vitio  laborante,  quorum,  sicut 
ego  opinor,  ratio  melius  redditur,  si  Urethra 
tunica  musculosa  instructa,  quam  si  e  mem¬ 
brana  renitente  formata  esse,  habeatur.  Pri¬ 
mo  enim  patet,  Urethrae  ambitum  multo  mi¬ 
norem  esse,  ubi  semen  ejicit,  quam  ubi  uri¬ 
nam  reddit.  At  nisi  canalis  latera  inter  se 
contingant  (quod  quidem  ponitur  sed  non 
confirmatur)  non  fieri  potest,  quantum  mihi 
videtur,  ut  tanta  ambitus  mutatio  oriatur  nisi 
a  contractionis  vi  musculosa.  Deinde  quo¬ 
ties  coeli  calore  halitus  per  cutem  plurimum 
auctus  fuit,  et  urina  parcior,  et  ideo  acrior 
solito  facta,  rivo  extenuato,  ex  Urethra  fer¬ 
tur.  Cujus  rei  ratio  satis  in  aperto  est,  si 
Urethra  musculosa  habetur :  fibrae  enim 
musculosae,  urinae  acrimonia  aucta,  ad  se 
validius  contrahendum  excitantur,  ex  quo 
canalis,  quem  circumdant,  angustior  fit  *. 
Aliae  quoque  causae  Urinae  rivum  extenu¬ 
ant,  sano  etiam  corpore,  praesertim  ii  animi 


*  Vide  Home  on  Stricture. 

affectus,  qui  vim  irritabilem  generis  muscu¬ 
losi  intendant.  Quoties  autem  fibrarum  mus¬ 
culosarum  irritabilitas  intenditur,  necesse  est 
ut  par  contractio  ex  solito  stimulo,  ac  quae 
ex  aucto  stimulo  fiat  ubi  ea  vis  nihil  justum 
supra  modum  est.  Fibrarum  praeterea  mus¬ 
culosarum  vim  irritabilem  quaevis  inflamma¬ 
tio  auget.  Et  quod  in  Urethra  fit,  inflam¬ 
matione  orta,  huic  rei  respondet.  Nam  si 
quando,  aut  a  Gonorrhoea,  aut  acribus  in 
Urethram  injectis,  aut  quavis  alia  causa,  in¬ 
flammatio  ibi  accedit,  urinae  rivus  tenuior 
fit.  Ad  haec  in  spasmodici  generis  Strictura, 
et  etiam  in  primo  Stricturae  stabilis  tempore, 
adhuc  magis  urinae  rivus  extenuatur  ita  ut 
saepe  stillatim  reddatur,  siquando  vir  iis  cau¬ 
sis  oblatus  fuerit,  quae  aut  urinae  acrimoniam 
aut  fibrarum  musculosarum  vim  irritabilem 
augent :  cujusmodi  sunt  subitae  temperiei 
mutationes,  potio  liquoris  validi  immodica, 
concubitus,  atque  alia  similia.  Habes  igitur 
plurima  phaenomena,  alia  sana,  alia  vitiosa, 
quae  omnia  rationi  propositae  ad  unguem 
conveniunt.  Neque  ullo  alio  modo  rationem 

hujusmodi  veram  esse  scire  licet,  quam  ut 
omnia  phaenomena  explicet,  quae  ad  rem 
pertineant. 

Neque  haec  opinio  falsa  habenda  est,  quia 
fibrae  musculosae  non  hactenus  extra  omne 
dubium  in  Urethra  conspecta  sunt.  Ne  eas 
ibi  existere  quidem  necessarium  est,  ut  haec 
ratio  vera  sit.  Non  veras  fibras  musculosas 
ibi  esse,  sed  contractionis  et  relaxationis  po¬ 
testatem  ei  inesse,  contendo.  Et  jure  cre¬ 
dere  licet  similem  potestatem  quibusdam  aliis 
corporis  partibus  contingere,  quae  nullis  fi¬ 
bris  musculosis  instruantur.  Haec  res  igitur 
opinionem,  quam  sustineo,  admodum  confir¬ 
mat.  Porro  eo  magis  roboratur  quod  aliae 
Stricturae,  quibus  corpus  obnoxium  est,  par¬ 
tes  musculosas  praecipue  infestant :  veluti 
(Esophagum,  Rectum  Intestinum,  aliasque 
Canalis  Alimentarii  partes.  Non  tamen  silen¬ 
tio  id  praetereundum  est,  quod  celeberrimus 
C.  Bell,  qui,  quantum  scio,  maxime  omnium 
contra  nostram  opinionem  pugnat,  alio  modo 
vult  explicare  ea  phaenomena,  quae  nobis  pro 

vi  Urethrae  musculosa,  stare  videntur.  Ille 
credit  tenuitatem  rivi  urinae,  quae  conspici¬ 
tur,  quoties  insolitus  stimulus  Urethrae  ad¬ 
movetur,  aut  augetur  sensibilitas  ejus,  ut  ille 
loquitur,  sive  irritabilitas,  quod  alii  vocant, 
non  ex  totius  canalis  ambitu  contracto  oriri, 
sed  ex  parte  ejusdem  tantum  imminuta  prop¬ 
ter  eorum  musculorum  contractionem,  quae 
partem  Urethrae  posteriorem  cingunt.  Et 
quia  stimulus  non  his  musculis  admovetur, 
sed  interiori  Urethrae  parti,  affirmat  con¬ 
tractionem  horum  musculorum  membranae 
Urethrae  sensibilitati  respondere.  Sive  ut 
ipse  ait,  “  The  sensibility  of  the  Urethra 
“  governs  the  contraction  of  those  muscles.” 
Non  patet  tamen,  ut  mihi  videtur,  id  verum 
esse,  nec,  quod  posuit,  argumentis  id  ille  con¬ 
firmavit.  At  si  non  pro  comperto  est,  ratio 
qua  phaenomena,  de  quibus  agitur,  explicat, 
nihil  aliud  quam  conjectura  ducenda  est. 
Porro  idem  auctor  experimenta  instituit,  ex 
quibus  colligit  partem  Urethrae  anteriorem 
rem  solidam  immissam  neque  amplecti,  neque 
expellere,  neque  humorem  infusum  ejicere 

posse,  quemadmodum  necesse  sit  ut  fieret, 
si  se  contrahendi  potestatem  haberet.  In 
haec  experimenta  *  non  descendam,  sed  ea 
nihili  facio,  quia  ex  rebus  veris  notisque  pa¬ 
tet  partem  Urethrae  anteriorem  posse  tum 
rem  solidam  amplecti  atque  expellere,  tum 
humorem  infusum  ejicere.  Nam  si  virga  ce¬ 
rea  mediocri  mole  in  Urethram  immissa  fue¬ 
rit,  dein  summo  digito,  nulla  vi  admota,  sus¬ 
tinetur,  aequali  motu  expelletur ;  nec  is  mo¬ 
tus  celerior  est,  ubi  alterum  ejus  caput  per 
eam  Urethrae  partem  fertur,  quae  musculis 
circundatur,  quam  cum  per  partem  ejus  ante¬ 
riorem  labitur,  quo  loco  nequit  fieri  ut  ulla 
vis  musculosa,  nisi  quae  in  ipsa  sit  Urethra, 
eam  propellere  possit  f .  Hoc  bene  notum 
est  Chirurgis,  nec  minus  res  certa  est  quod 
humor  acris  in  Urethram,  urgente  Gonor¬ 
rhoea,  forte  injectus  saepe  non  modo  cursu 
impeditur,  sed  interdum  haud  parva  vi  ejici- 


*  <e  Qui  ea  velit  legere  evolvat.”  “  Bell’s  Letters  on 
Stricture  of  the  Urethra.” 

t  Vide  Howship  on  Diseases  of  the  Urethra. 

tur.  Impromptu  est  alia  plurima  argumenta 
proferre,  ex  quibus  credibile  est  Urethram 
tunica  musculosa  instructam  esse,  sed  res 
diutius  in  hac  Tentaminis  parte  morari 
vetat. 

A 

Proximum  igitur  est,  ut  de  Stricturae  na¬ 
tura  et  speciebus  quaedam  dicam.  Quum 
autem  ad  opinionem,  quam  Hunter,  Home, 
aliique  tenuerunt  de  Urethrae  fabrica,  accedi- 
mus,  necesse  est  ut  eorundem  sententiam  de 
Stricturae  natura  et  ejus  speciebus  ineamus. 
Urethrae  Strictura,  (ut  hi  credunt),  partis  ali- 
cujus  Urethrae  contractio  spasmodica  est. 
Simplex  contractio  spasmodica  facile  usque 
augetur,  donec  pars  contracta  in  pristinam 
molem  a  vi  distendente  restitui  nequeat :  tum 
Strictura  stabilis  fit :  si  quando  strictura, 
quae  vi  distendente  submoveri  nequit,  ad¬ 
huc  magis  contrahi  potest,  insolito  stimulo 
admoto,  aut  Urethrae  irritabilitate  aucta, 
Strictura  mixta  vocatur.  Simplex  Strictura 
spasmodica,  cadavere  secto,  canalis  partis 
alicujus  coarctationem  simplicem  ostendit : 

In  stabili  Strictura  contra  lira,  quasi,  quae 
in  Urethram  prominet,  aut  per  totum  ejus 
ambitum,  aut  in  parte  tantum  ejus  in  conspec¬ 
tum  venit :  et  pars  quae  exsurgit,  fabrica 
canalis  ibi  mutata,  durior  quam  reliqua  U- 
rethra  et  magis  albida  est. 


DE  STRICTURARUM  INDICIIS. 

Stricturae  in  Urethra  indicia  aut  in 
parte  ipsa,  aut  in  toto  corpore  oriuntur. 
Praecipua,  quae  partem  ipsam  afficiunt, 
indicia  ejusmodi  sunt ;  urinae  rivus  ex¬ 
tenuatur,  usque  adeo  interdum  ut  lotium 
stillatim  feratur,  quod  potissimum  fit,  si  a 
quavis  causa  aut  urinae  acrimonia  aut  Ure¬ 
thrae  irritabilitas  solito  major  evaserit ;  uri¬ 
na  saepe  in  binos  rivos  diducitur  aut  in  spi¬ 
ram  torquetur.  Per  justum  tempus  retineri 
nequit ;  ad  eam  reddendam  nisu  insolito 

A 

opus  est,  et,  eadem  reddita,  glans  penis  dolet 
et  molestiae  sensus  urget.  In  Strictura  stabili, 
humor  saepe  ab  Urethra  fertur,  et  in  simplici 


B 

etiam  Strictura  spasmodica,  aliquid  post  con¬ 
cubitum  pro  tempore  effunditur.  Ad  haec 
accedit  seminis  emissio  nocturna.  Indicia, 
quae  totum  afficiunt  corpus,  pauca  sunt  et 
rarius  incidunt.  Ex  iis  quod  maxime  insigne 
conspicitur,  febris  accessio  est  quae  intermit¬ 
tentem  refert ;  haec  raro  ultra  duas  acces¬ 
siones  perseverat ;  vulgatior  est  in  region¬ 
ibus  calidis  quam  sub  hoc  coelo.  Interdum 
quoque  Ventriculus  et  Intestina  se  male  ha¬ 
bent.  Et  quidam  memoriae  prodiderunt  se 
vidisse,  hoc  malo  urgente,  fauces  et  tonsillas 
inflammatione  implicari. 


DE  STRICTURAE  CAUSIS. 

De  causis  Stricturae  Medici  haud  parum 
inter  se  dissentiunt.  Antequam  clarissimus 
J.  Hunter  scripsit,  iis  plerisque  persuasum 
est  Stricturam  aut  a  Gonorrhoea,  aut  a  cura¬ 
tione  adversus  id  malum  adhibita  semper 
oriri.  Ille  fortasse  nimium  ab  hac  opinione 
decessit ;  nam  eam  unquam  ab  alterutra  ha- 

rum  causarum  afferri  vix  concedit.  Si  pro 
vero  assumere  licet  Urethrae  canalem  vi  mus¬ 
culosa  contrahi  posse,  auctam  ejus  irritabili¬ 
tatem  oportet  causam  hujus  vitii  generalem 
haberi.  Manifestum  autem  est,  hanc  ejus 
canalis  conditionem  a  causarum  varietate 
oriri  posse ;  veluti  ab  acribus  injectis,  ab  in¬ 
flammatione  Gonorrhoeae,  a  calculo  in  Vesi¬ 
ca,  a  vi  externa,  a  cantharidum  absorptione, 
et  demum  a  consensu  cum  partibus  quae  vi¬ 
cinae  sint.  Jam  patet  Stricturam,  citra  Go¬ 
norrhoeam,  Urethram  infestare  ab  exemplis 
haud  paucis  fideliter  traditis,  ubi  pueri  hoc 
malo  procul  dubio  prius  laborabant  quam 
fieri  potuit,  ut  Gonorrhoea  inficerentur.  In 
plerisque  his  exemplis,  malum  a  strumoso  ha¬ 
bitu  corporis,  aut  a  calculo  in  Vesica,  pendere 

videbatur.  Quibusdam  placuit  hoc  vitium 

_  • 

semper  creari  ab  acribus  injectis  inter  Gonor¬ 
rhoeam  curandam  :  rem  autem  non  ita  esse 
satis  in  aperto  est  ex  eo  quod  clarissimus 
Home  de  Indiae  Orientalis  Indigenis  retulit  : 
quorum  plurimi,  ille  ait,  Strictura  in  Ure¬ 
thra  afficiuntur  ex  Gonorrhoea,  nec  tamen 

unquam  injectionibus  utuntur  ad  id  malum 

submovendum.  Idem  tamen  Auctor  exempla 

/ 

protulit,  in  quibus  compertum  erat  cum  Go¬ 
norrhoeam  tum  acria  injecta  Urethrae  Stric¬ 
turam  attulisse.  Calculi  in  Vesica,  Urethrae 
Strictura  nunc  effectus  nunc  causa  esse  vide¬ 
tur  :  nam  quoties  calculus  in  Vesica  est,  U- 
rethra  per  consensum  laborat,  ex  quo  irrita¬ 
bilitas  ejus  augetur,  dein  si  Strictura  urget, 
calculus  facilius  in  Vesica  nascitur,  quia  uri¬ 
na  non  libere  effertur. 

Stricturae  in  Urethra  exempla  a  vi  externa 
orta  exponuntur  in  eximio  libro  jam  citato 
de  hoc  malo,  quem  celeberrimus  E.  Home 
edidit.  Quod  ad  Stricturam  a  consensu  cum 
partibus  vicinis  attinet,  haud  raro  a  Glandu¬ 
lae  Prostatae  aut  Intestini  Pecti  vitio  conci¬ 
tari  videtur.  Sub  hoc  quoque  capite  Stric¬ 
turam,  quae  ab  Ascaridibus  in  Intestino  Rec¬ 
to  hospitantibus  creatur,  recensere  oportet. 

Inter  effectus,  qui  Stricturae  Urethrae  su¬ 
perveniunt,  meminisse  debemus  Stranguriam, 

Urinae  Retentionem,  Tunicas  Vesicae  crassi¬ 
ores  factas,  Inflammationem  membranae  mu¬ 
cosae,  quae  Vesicam  obducit,  Fistulas  in  Pe¬ 
rinaeo,  et  Testem  tumefactum.  Strangura, 
aut  Retentio  Urinae,  saepe  ideo  oritur,  quod 
aegrotans  imprudens,  solito  modo  monitus, 
Urinam  non  reddit :  Vesicae  tunicae  crassi¬ 
ores  fiunt  ob  nisus,  quos  fibrae  ejus  muscu¬ 
losae  edunt  ad  Stricturae  renixum  superan¬ 
dum.  Tunicae  Vesicae  mucosae  inflamma¬ 
tio,  ab  Urethrae  vitio  introrsum  tendente /mo¬ 
veri  videtur :  aliquando  in  magnum  surgit, 
ad  Peritonaeum  pervenit,  et  Glandulae  Pros¬ 
tatae  involucrum  invadit,  ex  quo  illud  orga¬ 
num  secretionem  vitiosam  effundit.  Fistulae 
in  Perinaeo,  parte  Urethrae  posteriore  ulce¬ 
rata  propter  urinae  exitum  prorsus  impedi¬ 
tum,  afferuntur.  Testis  tumefactus  ejusdem 
malum  generis  est,  quod  in  Gonorrhoea  inci¬ 
dit,  cui  nomen  Hernia  Humoralis  inditum 
est :  Brevi  plerumque  decedit. 

DE  MEDENDI  RATIONE. 

Nunc  ad  curationem  perventum  est,  de 
cujus  ratione  minime  inter  medicos  constat. 
Maxime  vero  differunt  de  medendi  ratione 
in  Strictura  stabili.  In  Strictura  simplici 
spasmodica  fere  cuncti  jubent  partem  con¬ 
tractam  vi  distendente  mechanica  dilatare.  Id 
efficiendum  est  aut  virgulis  illis  cereis  quae 
Anglice  44  Common  Bougies”  appellantur, 
aut  virgulis  metallicis,  quae  flecti  possint, 
aut  Catheteribus  e  gummi  elastico  confor¬ 
matis.  Sanguinis  detractio  quoque  per  hi¬ 
rudines,  et  balneum  calidum,  hic  saepe  conve¬ 
niunt.  Quoties  Strictura  stabilis  est,  alii 
vim  mechanicam,  qualem  jam  posui,  praeci¬ 
piunt,  ex  cujus  pressione  partis  ulceratio 
fiat  ita  ut  id,  quod  in  Canalem  promineat, 
tollatur;  alii  argenti  nitratem,  alii  potas- 
sam  puram  parti  contractae  admovendam 
esse  jubent.  Quidam  denique  viam  in  Vesi¬ 
cam  per  Catheterem  argenteum  coniformis 
figurae  patefactum  iri  volunt.  Horum  autem 

quaeque  pars  suam  medendi  rationem  laudi¬ 
bus  efferunt,  et  aliis  cumulant  opprobria. 
Credo  quidem  harum  aliam  alias  proficere  ; 
quanquam  vix  adhuc  compertum  est,  cui 
mali  generi  quaeque  conveniat.  Si  in  promp¬ 
tu  erat  omnes  Stricturae  varietates,  explo¬ 
rando  Urethram,  detegere,  pateret  fortasse 
quibus  exemplis  quaeque  ratio  respondeat. 

Quod  dies,  ut  sperandum  est,  tandem  dabit. 

/ 

Interea  uniuscujusque  Medici  est  harum 
rationum  commoda  sigillatim  perpendere, 

quantum  nota  sunt,  quo  eam  deligere  melius 

> 

sciat,  quae  singulos  aegros  ad  sanitatem  per¬ 
ductura  sit.  Medendi  ratio  autem,  quae  plu¬ 
rimis  morbi  exemplis  convenire  videtur,  ea 
est,  in  qua  ulceratio  partis,  quae  viam  ob¬ 
struit,  pressione  mechanica  efficitur.  Hoc 
peragendum  est  aut  virgula  cerea  communi, 
aut  cathetere  ex  gummi  elastico  facto,  aut 
virgulis  metallicis  quae  flecti  possint.  Ex  his 
tribus  modis  curandi  per  pressionem  et  ul¬ 
cerationem,  catheteres  ex  gummi  elastico  a 
plerisque  laudari  videntur.  Nam  non  modo 
minus  molestiae  aegrotanti  facessunt,  sed  per 

Stricturas  transjici  possunt,  in  quibus  illa 
alia  instrumenta  frustra  tentata  fuerant.  Ad 
haec  id  commodum  accedit  quod  non  ne- 
cesse  sit,  sicut  in  aliis,  ut  ab  Urethra  abdu¬ 
cantur,  quoties  vir  urinam  reddere  velit.  In 
adhibendo  lentas  virgulas  metallicas,  id  in¬ 
commodum  accidisse  videtur,  quod  in  Ure¬ 
thra  fracta  fuerunt.  Modus  autem,  quo 
fiunt,  ita  in  melius  nuper  mutatus  esse  dici¬ 
tur,  ut  nihil  tale  nunc  metuendum  sit.  Vul¬ 
gari  virgulae  cereae  anteponuntur,  quia  fir¬ 
miores  melius  Urethrae  curvaturam  te¬ 
nent. 

Uuobus  modis  hodie  instrumenta  caus¬ 
tico  armantur,  Stricturam  in  Urethra  sub¬ 
movendi  causa ;  in  altero  quorum  argen¬ 
ti  nitras,  in  altero  potassa  pura  adhibe¬ 
tur.  Quod  ad  instrumenta  hoc  modo  arma¬ 
ta  duae  controversiae  motae  sunt ;  primo 
utrum  necne  tali  modo  omnino  uti  oporteat, 
dein,  eo  concesso,  an  satius  est  nitratem 
argenti  an  potassam  puram  adhibere.  Ne¬ 
gari  non  potest  ea  instrumenta  praesertim, 

quae  argenti  nitrate  armata  sunt,  haud  raro 
perquam  nocuisse  :  attamen,  si  scienter  ad¬ 
hibita  fuerint,  ea  esse  videntur,  ut  ex  maxi¬ 
mo  sint  usu.  Aliena  sunt  siquando  Ure¬ 
thrae  canalis  late  obstructus  est,  et  maxime 
adjuvant,  in  eo  contractionis  genere,  quod, 
quasi  filo  Urethram  coarctante,  allatum  esse 
videtur.  Argenti  nitras  Stricturae  admotus 
cum  substantia,  quae  Canalem  impedit,  sese 
conjungit  et  parte  quasi  spongiosa  facta,  iter 
per  aliquod  tempus  quodammodo  magis  ob¬ 
struitur.  Sed  post  unum  alterumve  diem, 
pars  corrupta  aut  tota  simul  aut  paulatim 
frustulis  cum  urina  ejicitur.  Cura  adhi¬ 
benda  est,  ne  citius  quam  sponte  separata  fu¬ 
erit,  submoveatur  aut  virgulam  inferendo,  aut 
urinam  nimia  vi  expellendo  ;  fieri  enim  potest 
ut  exinde  sanguinis  profusio  ingens  oriatur. 
Potassa  pura  non  videtur  partem  hoc  modo 
corrumpere ;  in  saponem,  ut  apparet,  cum 
oleo  quod  ad  virgulam  lubricandam  adhibe¬ 
tur,  et  Urethrae  humoribus  mixta  vertitur : 
sensum  igitur  partis,  cui  admota  sit,  tantum- 

modo  hebetat,  ita  ut  magna  virgula  protinus, 
nullo  incommodo,  immittatur  et  ulceratio 
deinceps  premendo  efficiatur.  Quidam  au¬ 
tem  credunt  eos,  qui  potassam  puram  lauda¬ 
runt,  ideo  potius  profecisse  quod  ampliores 
virgulas  post  causticum  admotum  immit¬ 
tunt,  quam  ii  Chirurgi  adhibere  solent,  qui, 
nullo  caustico  admoto,  premendo  Stricturam 
curant.  Et  porro  Stricturam  minus  saepe  re¬ 
dire  post  curationem  peractam  sola  pressione, 
quoties  Chirurgus  perseveraverit,  usque  dum 
virgulae  solito  haud  parum  ampliores  facile 
per  eam  injici  potuissent. 

Alia  curandi  ratio  adhuc  restat  consider¬ 
anda,  ea  nempe,  qua  per  catheterem  argen¬ 
teum  iter  in  Urethram  vi  aperitur*.  Haec 
ratio  parum  in  nostra  regione  adhibetur,  sed 
Chirurgi  Gallici  eam  laudant.  Nulla  meden- 


*  Clarissimus  Dr  Monro  filius,  ut  apparet,  primus 
hoc  instrumentum  adhibendum  esse  suasit. 

di  ratio,  argumentis  pro  ea  inauditis,  dam¬ 
nanda  est ;  sed  haec  certe  periculosissima : 
nec  possumus, sine  aliqua  formidine  nobiscum, 
reputare  quantum  mali  secum  afferat.  Satis 
patet,  plures  in  quibus  ea  adhibita  fuit  in 
Gallia,  inde  interemptos  esse.  Ad  curatio¬ 
nem  confugere,  quae  tantum  habet  periculi, 
minime  licere  arbitror,  nisi  in  iis  quibus  nul¬ 
la  alia  salutis  spes  relinquitur. 


FINIS. 


Excudebant  Jacobus  Pillans  <£•  Fiuvs. 

